લાંચ-રૂશ્વત વિરોધી ખાતા દ્વારા પંચોને સાથે રાખીને ઉપરોકત તમામ સ્થળોની વીડીયો ગ્રાફી કરવામાં આવી હતી. લીલવા ગામે એસીબી દ્વારા ગ્રામજનોના નિવેદનો લેવામાં આવતા જમીન વિકાસ નિગમ જૂનાગઢ કચેરીના તત્કાલીન મદદનીશ નિયામક કરમશીભાઇ નથુભાઇ ડોબરીયા કે જેઓ હાલ નિવૃત છે, તત્કાલીન ક્ષેત્ર નિરિક્ષક રામજીભાઇ કાળુભાઇ કોટડીયા, ક્ષેત્ર મદદનીશ દિનેશ મુળજીભાઇ કાસુંદ્રા, ગેંગ લીડર સાંજણ સાંગણભાઇ ઓડેદરા, જલ્પેશ ઠાકરશીભાઇ કોઠડીયા, રાકેશ રતીલાલ અઘેરા, કૈલાશ રવજીભાઇ બુસા તથા રામા નાથા સોલંકીએ ખેડૂતો ખાતેદારોની માલિકીની જમીનમાં ખેત તલાવડી બનાવવા માટે કોઇપણ પ્રકારની અરજી કરે કાર્યવાહી કરવામાં ન આવી હોવા છતા ખેડુતોની જાણ બહાર પૂર્વઆયોજીત કાવત્રુ રચી તા.૧-૧-૨૦૧૧થી તા.3૧-૧૨-૨૦૧૨ના સમયગાળા દરમ્યાન લીલવા ગામે ખેડુતોની માલિકી જમીનમાં ૧૭ જેટલી ખેત તલાવડીઓ બનાવી હોવાનું કાગળ ઉપર દર્શાવી કુલ રૂ.૮.૯૧ લાખ ઘર ભેગા કરી દીધા હતા.